3 Kwamanana kubasusumuna vo basakalelanga yo lemvokela ayadi ye akwa wisa,+ bakubama muna salu yawonso yambote,2 ke batianguni muntu ko, ngatu tantana, kansi bakala yo ntim’anleka,+ basonga lulembamu kwa wantu awonso.+3 Kadi oyeto mpe mazowa twateka kala, akolami, twavukumunua yo bundunua kwa maketo ye nkembo mia mpila mu mpila, twavanganga o bi, akwa kimpala twakala, angemi yo mengaziana.4 Kansi, vava kiasengomoka o wete wa Nzambi wa Mvuluzi eto+ yo zola kwandi muna wantu5 (ke mu kuma kia mavangu ma unsongi twavanga ko,+ kansi mu kuma kia nkenda zandi),+ watuvuluzila muna nsukula ina yatutwasila o moyo+ yo kutukitula se wantu ampa muna mwand’avelela.+6 Watubungulwila mwanda wau kuna mvevo muna Yesu Kristu wa Mvuluzi eto,+7 kimana vava tulungisilwa muna nkenda zandi,+ twakala se avingidi a vua+ mun’owu wa vuvu kia moyo a mvu ya mvu.+8 O mambu mama maziku, nzolele vo wasiamanana mo longa, kimana awana bekwikila muna Nzambi bakala ye tima dia vanga mambu mambote. Mambu mama mambote, mfunu mena kwa wantu.9 Kansi, uyikenga muna mpaka za uzowa ye tuvila yo tantanena e Nsiku, kadi ke metwasanga nluta ko ye makondwa o mfunu.+10 Venga konso muntu+ osayanesanga malongi maluvunu,+ musungula avo olukisu mu nkumbu antete ye yanzole,+11 kadi muntu ndioyo ovengomokene muna nzila, osumukanga, e fu yandi ikuntumbanga.12 Vava ikutumina Atema yovo Tikiko,+ vanga wawonso wiza wanana yame kuna Nikopole, kadi i kûna nzolele viokesela e nsungi a sivu.*13 Vana lusadisu lwafwana kwa Zena, ona otomene zaya o Nsiku yo Apolo kimana balembi kondwa lekwa muna nkangalu au.+14 Mpangi zeto mpe, yambula balongoka kuyivana muna salu yambote kimana basadisanga ankaka muna ntangw’ampasi,+ balembi kala miolo.*+15 Awonso bena yame banutumini mavimpi. Vana mavimpi kwa awana bekutuzolanga muna lukwikilu.Yambula e nsambu zakala kwa yeno awonso.
kon_Latn